Here is a page extracted from Wikipedia that may contain CSS, HTML, and a lot of unformatted text.

Title: Hamburger Verkehrsverbund
Content: Hamburger Verkehrsverbund (HVV) (en aragonés Asociación de Transporte d'Hamgurgo) ye a interpresa que chestiona y coordina o transporte publico en Hamburgo (Alemanya) y a suya redolada. Entre os suyos prencipals obchectivos se troban os de proveer a o l'usuario d'un sitema de tarifas unificado, requerir un solo billet en os viaches en que calga fer trasbordos entre diferents companyías de transporte y mirar de facilitar y achilizar os viaches fendo compatibles os horarios d'as diferents companyías. Cuan s'establió en 1965, HVV estió a primera interpresa d'ista mena en tot o mundo.

En 2010 HVV ufriba transporte en tren, autobus y ferry en un aria d'alto u baixo 8.616 kilometros cuatratos con bels 3,6 millons d'habitants en os estatos d'Hamburgo, Schleswig-Holstein y Baixa Saxonia. HVV tien una media de 1,95 millons de clients cada día.

HVV actúa como un ente coordinador ta o transporte de toda l'aria metropolitana d'Hamburgo, con representación en Hamburger Hochbahn (Ferrocarrial aerio d'Hamburgo);  Deutsche Bahn (Ferrocarrils federals d'Alemanya); ferrocarrils AKN (Linia de tren Altona—Kaltenkirchen—Neumünster); HADAG Seetouristik und Fährdienst A.G. (HADAG servicios de ferry y barcos toristicos); VHH (Verkehrsbetriebe Hamburg-Holstein A.G. / Interpresa de transportes d'Hamburgo Holstein, S.L.); PVG (Pinneberger Verkehrsgesellschaft, mbH/ Companyía de transporte publico de Pinneberger, S.L.); y KVG (Kraftverkehrgesellschaft, GmbH/ Companyía de Trafico a Motor, S.L.).

Con una media de 50.000 viachers por día, l'autobus d'a linia Metrobus 5 de HVV ye a linia d'autobus con mas usuarios d'Europa. En o centro d'a ciudat a frecuencia d'os autobuses ye d'entre dos y tres minutos y dende diciembre de 2005 i opera l'autobus doble articulato mas largo d'o mundo.

Referencias

Vinclos externos 
 Pachina web oficial

Transporte en Alemanya
Transporte en Hamburgo